বৃক্ষ পরিচিতিঃ ‘পুন্নাল’ এর বৈজ্ঞানিক নাম ‘ক্যালোফাইলাম ইনোফাইলাম’ (Calophyllum inophyllum)। এ বৃক্ষ ‘গ্যাটিফেরি’ (Gutiferae) পরিবারভূক্ত। এটি মধ্যম আকৃতির চির সবুজ বৃক্ষ। উচ্চতা ৫০-৬০ ফুট হয়ে থাকে। গুড়ি মোটা ও প্রায়শঃই আঁকাবাঁকা। বাকল বাদামি বা কালো, ফুল সাদা ও পাতা ঘন সবুজ উজ্জ্বল। কাঠ শক্ত, লালচে বাদামি রংয়ের, মসৃণ, ভারি ও টেকসই। ফল গোলাকৃতির ও তেলযুক্ত। প্রতি কেজিতে ২৫০-৩০০ টি বীজ ধরে। বীজ সংগ্রহের সময় ডিসেম্বর-জানুয়ারি। বীজের তেল জ্বালানী ও সাবান তৈরিতে ব্যবহৃত হয়। নৌকা, জাহাজ বিশেষ করে নৌকার মাস্ত্তল, দাঁড়, আসবাবপত্র তৈরির জন্য উত্তম কাঠ। এ বৃক্ষ থেকে সুগন্ধযুক্ত রঞ্জন পাওয়া যায় যা সুগন্ধি তৈরিতে ব্য্হৃত হয়।